A kortárs ősmagyarok nyilaitól ments meg Öregisten...
A szerző Petneházi Gáborral közösen tervez egy Erasmus-kötetet, melyben fontos, szinte kizárólag magyarra még át nem ültetett írások kapnak majd helyet.
Alkibiadész Szilénosza
Édes a háború a tapasztalatlanoknak
Hasznos értekezés a török elleni háborúról
Mit gondolsz, ráismer-e a természet arra, amit alkotott? Ha valaki felhívná erre a figyelmét – teljes joggal – ilyesféle szavakkal átkozná ezt a gaztettet: miféle torz színjátékot látok?Miféle pokoli mélység hozta létre ezt a szörnyeteget?Vannak, akik mostohának hívnak engem, amiért a dolgok roppant tömege között ártalmas lényeket is alkottam, noha még ezek is az ember hasznára válhatnak. Mostohának hívnak, amiért jónéhány kevésbé szelíd állatot is teremtettem, noha egyetlen vadállat sem olyannyira vad, hogy ügyességgel és jóindulattal ne lehetne megszelidíteni. Az emberi fáradozás által ugyanis háziassá lesznek az oroszlánok, megszelídülnek a sárkányok, kezesekké válnak a medvék. De akkor kicsoda ez a mostohánál is mostohább, aki ezt az új szörnyeteget, a födkerekségnek ezt a pestisét a nyakunkra szabadította?Van egy lény, akit teljesen jóindulatúnak, békésnek, barátságosnak, előzékenynek alkottam. Hogyan történhetett, hogy ilyen kegyetlenné zülött? Egyáltalán nem ismerek rá alkotásomra. Miféle gonosz szellem rontotta el alkotásomat? Miféle boszorkány bűvölte-bájolta vadállativá az emberi lelket?Miféle Kirké változtatta el eredeti alakját?
Felszólítanám, hogy nézzen tükörbe a szerencsétlen; de mit láthatnak a szemek, ha hiányzik az értelem?És mégis, nézz magadra, ha tudsz, te megtébolyodott harcos, hátha észhez térnél!
Honnan került fejed búbjára a fenyegető taréj?Honnan a csillogó-villogó sisak?Honnan szerezted a vasszarvakat?Honnan vannak a páncéltollú karmantyúk, a pikkelyek, az ércfogak, a vértek, a gyilkos fegyverek?Honnan ez a vadállatot is megszégyenítő hang, ez a bestiális tekintet?Honnan a mennydörgés és villám, mely Jupiter villámánál is szörnyűbb és ártalmasabb?Én egykor téged isteni lénynek alkottalak! Hogyan jutott eszedbe annyira iszonyú vadállattá változtatni magad, hogy veled összehasonlítva egyetlen vadállatot se lehessen többé vadnak nevezni? Ezt és sok más ehhez hasonlót mondana a dolgok alkotója, a természet.
Először is, milyen kellemetlenek már az első kószahírek a háborúról! Aztán mennyi gyűlölséget kell elviselnie a fejedelmnek, midőn állandó dézsmákkal fosztogatja alattvalóit. Milyen sok fáradsággal jár segédcsapatokat szerezni és megtartani, barbárokat és zsoldosokat szerződtetni! Milyen sok költség és vesződség hajóhadat felszerelni, várakat és erődöket építeni vagy helyrehozni, sátrakat felállítani, hadigépeket, védő-és támadófegyvereket, katonai poggyászokat, szállító eszközöket, élelmet előteremteni vagy megszerezni! Milyen kimerítő munka sáncokat emelni, alagutakat ásni, őrhelyeket állítani és őrködni, gyakorlatozni! Hogy a félelmet és a veszélyt ne is említsem. ( Ugyan mi nem félelemkeltő a háborúban?) Ki tudná felsorolni a kellemetlenségeket, melyeket az eszement katonák elviselnek a táborokban, akik már csak azért is méltók arra, hogy kellemetlenebbeket viseljenek el, mert önként teszik?
Élelmedtől még a ciprusi ökör is undorodna, fekhelyeden még egy pondró se hálna szívesen, ritkán hajthatod álomra a fejedet, és még így sem akkor, amikor a kedved tartja.
https://laudator.blog.hu/api/trackback/id/tr918921234
Orica Középföldi 2016.07.29. 10:31:08
Élmény volt, köszönöm:)
Ledán M. István · http://laudator.blog.hu/ 2016.07.29. 11:20:23
@Orica Középföldi: örömmel ezúttal is :)
parti_giano · http://www.youtube.com/watch?v=4CI3lhyNKfo 2016.07.29. 13:43:09
egyébként meg köszönöm, imádom desideriust.
Ledán M. István · http://laudator.blog.hu/ 2016.07.29. 13:53:32
@parti_giano: ja, azt pont én írtam. De linkeltem is :)
parti_giano · http://www.youtube.com/watch?v=4CI3lhyNKfo 2016.07.30. 11:15:24
@Ledán M. István: jaja, már látom, bamba voltam, így jártam.
Portentum 2016.07.30. 23:23:31
Príma cikk, hálás köszönet a sok belefektetett munkáért. A közmondást Erasmus csak átvette Pindarosz-tól , az ő töredékeiben található (110-es a 377. oldalon)
Ledán M. István · http://laudator.blog.hu/ 2016.07.31. 08:54:07
@Portentum: így van, a jegyzet elmaradt, de a kötetben majd nyilván jelezni fogjuk a forrást.
_Epikurosz_ 2017.02.18. 19:08:51
Hogy semmi nyoma az embernek, azt mások is megénekelték: m.youtube.com/watch?v=6Ejga4kJUts